b'\n_START_ARTICLE_\nNaturizam\n_START_PARAGRAPH_\nNaturizam ili nudizam je kulturni i politi\xc4\x8dki pokret zasnovan na ideji promoviranja i podr\xc5\xbeavanju dru\xc5\xa1tvenog nudizma u privatnosti i javnosti. Naturizam mo\xc5\xbee biti i "na\xc4\x8din \xc5\xbeivota" (tj. \xc5\xbeivotni stil) zasnovan na privatnom, obiteljskom i/ili dru\xc5\xa1tvenom nudizmu._NEWLINE_Filozofija naturizma ima nekoliko izvora, od kojih mnogi potje\xc4\x8du iz zdravstvene i rekreacijske filozofije u Njema\xc4\x8dkoj iz ranog dvadesetog stolje\xc4\x87a, iako se koncept vra\xc4\x87anja prirodi i stvaranja jednakosti spominje i kao nadahnu\xc4\x87e -inspiracija. Ideja se iz Njema\xc4\x8dke pro\xc5\xa1irila u Englesku, Kanadu, SAD i dalje, gdje su onda i nastali prvi klubovi. Model Njema\xc4\x8dkog (Deutscher Verband f\xc3\xbcr Freik\xc3\xb6rperkultur - DFK) naturizma promi\xc4\x8de obiteljski i sportsko rekreacijski naturizam, DFK je \xc4\x8dlan Njema\xc4\x8dkog olimpijskog saveza. S druge strane francuski naturizam se razvio na osnovi velikih turisti\xc4\x8dkih kompleksa, \xc5\xa1to je utjecalo na ideju naturizma u SAD-u i Quebecu. Naknadni razvoj naturizma obuhva\xc4\x87a turisti\xc4\x8dki naturizam, gdje su kao poznatije odredi\xc5\xa1te poznati Karibi, ovo podrazumijeva gradnju nudisti\xc4\x8dkih centara tj. boravi\xc5\xa1ta, koji su samostalniji._NEWLINE_U novije vrijeme, nudisti\xc4\x8dke pla\xc5\xbee i druge vrste anonimnih nudisti\xc4\x8dkih aktivnosti slu\xc5\xbee onima koji \xc5\xbeele sudjelovati u naturizmu bez nu\xc5\xbenog sudjelovanja u odre\xc4\x91enom klubu._NEWLINE_Naturizam ne uklju\xc4\x8duje erotiku ili vulgarnu seksualnost, iako je ovo neki puta povezano s naturizmom u medijima i javnom mi\xc5\xa1ljenju.'